ASK ดีดแรง 6% หลังโชว์งบ Q1 โต 27% โบรกคาดปี 65 กำไรนิวไฮ ชูเป้า 53 บ.
ASK ดีดแรง 6% หลังโชว์งบ Q1 กำไรโต 27% แตะ 351 ลบ. โบรกคาดศก.ฟื้นหนุนปี 65 กำไรนิวไฮ ชูเป้า 53 บ. อัพไซด์ 32.50%
ASK ดีดแรง 6% หลังโชว์งบ Q1 กำไรโต 27% แตะ 351 ลบ. โบรกคาดศก.ฟื้นหนุนปี 65 กำไรนิวไฮ ชูเป้า 53 บ. อัพไซด์ 32.50%
10 พ.ค. 2565

ผู้สื่อข่าวรายงานว่าวันนี้ (10 พ.ค. 2565) ราคาหุ้น บริษัท เอเซียเสริมกิจลีสซิ่ง จำกัด (มหาชน) หรือ ASK ณ เวลา 14:47 น. อยู่ที่ระดับ 40 บาท เพิ่มขึ้น 2.25 บาท หรือ 5.96% โดยทำจุดสูงสุดที่ 40 บาท และทำจุดต่ำสุดที่ 37.75 บาท ด้วยมูลค่าการซื้อขาย 68.51 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 32.50%

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (10 พ.ค. 2565) ว่า ASK รายงานกำไรไตรมาส 1/2565 อยู่ที่ 351 เพิ่มขึ้น หรือเพิ่มขึ้น 27% จากงวดเดียวกันของปีก่อน เป็นผลจากรายได้รวมเพิ่มขึ้น 40% จากงวดเดียวกันของปีก่อน มาจากรายได้ดอกเบี้ยสุทธิที่ยังโตสูง 40% จากงวดเดียวกันของปีก่อน ตามการขยายตัวของสินเชื่อ บวกกับรายได้ค่าธรรมเนียมที่เติบโตสูง 45% จากงวดเดียวกันของปีก่อน ผลจากธุรกิจนายหน้าประกันภัย ประกอบกับคุมค่าใช้จ่ายได้ดี แม้จะตั้งสำรองที่เพิ่มขึ้นถึง 193% จากงวดเดียวกันของปีก่อน ตามพอร์ตสินเชื่อที่โตขึ้น และเป็นการตั้งสำรองส่วนเกิน หากเทียบงวดไตรมาสก่อน ยังมีกำไรเพิ่มขึ้น 2.30% จากไตรมาสก่อน
อย่างไรก็ดีคาดทั้งปี 2565 ASK ยังคงรุกขยายสินเชื่อให้โตตามเป้ากว่า 20% ภายใต้ภาวะเศรษฐกิจที่ฟื้นตัวขึ้นในปีนี้จะช่วยหนุนผลกำไรปีนี้ให้โตต่อเนื่องและทำนิวไฮได้ ซึ่ง ASK ถือว่าเป็นหุ้นที่มีกำไรเติบโตดี รวมถึงปันผลสม่ำเสมอ ส่วนราคาหุ้นปัจจุบันปรับลงมามากสะท้อนปัจจัยลบจากราคาน้ำมันและแนวโน้มดอกเบี้ยขาขึ้นไประดับหนึ่ง จน Upside เปิดกว้าง เป็นโอกาสเข้า “ซื้อลงทุน” แนะนำราคาเป้าหมาย 53 บาท